Jens Petter Berg (1960)

Jens Petter Berg (født 30. mars 1960 Stokmarknes) er en norsk lege ved Oslo universitetssykehus (OUS) og professor i medisin ved Universitetet i Oslo.Bergs ansattside ved UiO Han er viserektor for livsvitenskap og helse ved Universitetet i Oslo i rektorteamet til Ragnhild Hennum. Tidligere var han prodekan for forskning ved Det medisinske fakultet i perioden 2019–2022.

 Stillinger 
Berg er spesialist i medisinsk biokjemi (2004). Han har siden 2007 vært professor i medisinsk biokjemi ved Universitetet i Oslo, med bistilling som overlege på OUS, Avdeling for medisinsk biokjemi.Avdeling for medisinsk biokjemi  Siden 2010 har han også vært forskningsleder ved denne avdelingen, som er en av åtte avdelinger under sykehusets Klinikk for diagnostikk og intervensjon (KDI).Klinikk for diagnostikk og intervensjon (KDI)  I perioden 2013-15 var han vikarierende forskningsleder for KDI og fra 2015-18 avdelingsleder, Avdeling for medisinsk biokjemi, OUS. Berg var proekan for forskning ved Det medisinske fakultet i perioden 2019-2022 og begynte som viserektor 1.august 2025 ved UiO. 

 Utdannelse 
Berg ble cand. med. i 1986 ved Universitetet i Oslo og dr. med. i 1995 samme sted med avhandlingen Vitamin D - a novel hormonal regulator of the TSH/cAMP-signaling pathway in thyroid cells.Referanse i BIBSYS [Besøkt januar 2015]

 Forskningsinteresser 
Forskningsprosjektene hans handler om kroppens hormonelle regulering og stoffskifte. Berg er sjefredaktør for det internasjonale vitenskapelige tidsskriftet Scandinavian Journal of Clinical and Laboratory InvestigationScand J Clin Lab Invest, Editorial Board og medredaktør av læreboken Klinisk biokjemi og fysiologi (Oslo 2015).Klinisk biokjemi og fysiologi (Oslo: Gyldendal, 2015) , ISBN 978-82-05-39914-3

 Referanser 

 Eksterne lenker 
 Bergs publikasjonsoversikt i Cristin [Besøkt januar 2015]
 - Få frem talentene. "Månedens forsker"- intervju med Jens Petter Berg skrevet mai 2014, på nettsidene til Helse-Sørøst Ukjent forfatter. [besøkt januar 2015]
 Blogg av Jens Petter Berg: "Anvendt forskning eller grunnforskning på sykehusene? " Publisert på Forskning.no 1. februar 2015 [besøkt feb 2015]

Kategori:Norske medisinprofessorer
Kategori:Norske leger